**มิติที่ 1 การสร้างสังคมที่ไม่ทนต่อการทุจริต**

**1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

 **1.1.1 สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น**

**1. ชื่อโครงการ : โครงการฝึกอบรมคุณธรรม จริยธรรม แก่ผู้บริหาร สมาชิกสภา และพนักงานเทศบาล เทศบาลตำบลหนองแก**

**2. หลักการและเหตุผล**

 ตามรัฐธรรมนูญแห่งราชอาณาจักรไทย พุทธศักราช 2550 มาตรา 279 บัญญัติให้มีประมวลจริยธรรม เพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ และประกอบกับประกาศประมวลจริยธรรมเทศบาลตำบลหนองแก ลงวันที่ 8 มีนาคม 2555 ซึ่งหัวใจสำคัญของการทำงานร่วมกันเป็น หมู่คณะอีกอย่างที่ขาดไม่ได้คือคุณธรรม จริยธรรม เพราะคุณธรรมและจริยธรรม หมายถึง การประพฤติ ปฏิบัติ อันถูกต้องดีงาม ทั้ง กาย วาจา ใจ ทั้งต่อตนเอง ต่อผู้อื่น และต่อสังคม ซึ่งถ้าบุคลากรทุกคนที่ทำงานร่วมกันมีคุณธรรมและจริยธรรมประจำใจของตนเองแล้ว การปฏิบัติงานทุกอย่างต้องลุล่วงไปด้วยดี และมีประสิทธิภาพ รวดเร็ว โปร่งใส สามารถตรวจสอบได้และผู้มารับบริการอย่างประชาชนก็จะได้รับความเชื่อมั่นและไว้วางใจที่จะเข้ามารับบริการที่องค์กรนั้นๆ

 เทศบาลตำบลหนองแก จึงได้มีการจัดทำโครงการอบรมคุณธรรม และจริยธรรม แก่ผู้บริหาร สมาชิกสภา และพนักงานเทศบาล เทศบาลตำบลหนองแก ดังกล่าวนี้ขึ้น

**3. วัตถุประสงค์**

 3.1 เพื่อเป็นการปลูกและปลุกจิตสำนึกการต่อต้านการทุจริต

 3.2 เพื่อเป็นการสร้างจิตสำนึกและความตระหนักในการปฏิบัติราชการตามอำนาจหน้าที่ให้เกิดประโยชน์สุขแก่ประชาชน

 3.3 เพื่อสร้างจิตสำนึกและความตระหนักในการประพฤติปฏิบัติตามประมวลจริยธรรม

 3.4 เพื่อสร้างจิตสำนึกและความตระหนักที่จะไม่กระทำการขัดกันแห่งผลประโยชน์หรือมีผลประโยชน์ทับซ้อน

**4. เป้าหมาย**

 ผู้บริหาร สมาชิกสภา และพนักงานเทศบาล และลูกจ้าง จำนวน 50 คน

**5. พื้นที่ดำเนินการ**

 เทศบาลตำบลหนองแก

**6. วิธีการดำเนินการ**

 จัดอบรมคุณธรรมและจริยธรรมแก่ผู้บริหาร สมาชิกสภา และพนักงานเทศบาลตำบลหนองแก โดยเชิญวิทยากรที่มีความรู้ ความสามารถมาถ่ายทอดความรู้และประสบการณ์ต่างๆ ในการปลูกและปลุกจิตสำนึกการต่อต้านการทุจริตให้ประพฤติปฏิบัติราชการโดยยึดมั่นในหลักคุณธรรม และจริยธรรมและมีการศึกษาดูงานหรือทำกิจกรรมนอกสถานที่ในบางโอกาส

**7. ระยะเวลาการดำเนินการ**

 3 ปี (ปีงบประมาณ พ.ศ. 2562 – 2564)

**8. งบประมาณในการดำเนินการ**

 30,000 บาท

**9. ผู้รับผิดชอบโครงการ**

 งานการเจ้าหน้าที่ สำนักงานปลัดเทศบาล เทศบาลตำบลหนองแก

**10. ตัวชี้วัด/ผลลัพธ์**

 ตัวชี้วัด

 ประชาชนผู้มารับบริการที่เทศบาลตำบลหนองแก ประเมินความพึงพอใจการปฏิบัติงานของพนักงาน โดยใช้แบบประเมินเป็นตัวชี้วัด และต้องได้รับผลกาประเมินไม่ต่ำกว่าร้อยละ 70

 ผลลัพธ์

 ผู้บริหาร สมาชิกสภา และพนักงานเทศบาล เกิดจิตสำนึกที่ดีในการต่อต้านการทุจริต และประพฤติปฏิบัติโดยยึดมั่นตามหลักประมวลจริยธรรม

 **1.1.2 สร้างจิตสำนึกและความตระหนักในการประพฤติตามประมวลจริยธรรม**

**1. ชื่อโครงการ : มาตรการ “ส่งเสริมการปฏิบัติงานตามประมวลจริยธรรมของเทศบาลตำบลหนองแก”**

**2. หลักการและเหตุผล**

ตามที่เทศบาลตำบลหนองแก ได้ประกาศใช้ประมวลจริยธรรมของเทศบาลตำบลหนองแก พ.ศ. 2555 โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐาน ทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ ประกอบกับได้มีประกาศคณะกรรมการพนักงานเทศบาลจังหวัดขอนแก่น เรื่อง หลักเกณฑ์และเงื่อนไขเกี่ยวกับจริยธรรมของพนักงานเทศบาล ลูกจ้างประจำ และพนักงานจ้าง ลงวันที่ 25 เดือนพฤศจิกายน 2545 กำหนดให้พนักงานเทศบาล ลูกจ้างประจำ และพนักงานจ้าง ของเทศบาล มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม 9 ประการ ได้แก่ ยึดมั่นในคุณธรรมและจริยธรรม,มีจิตสำนึกที่ดี ซื่อสัตย์ สุจริต และรับผิดชอบ,ยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ทับซ้อน,ยืนหยัดทำในสิ่งที่ถูกต้อง เป็นธรรม และถูกกฎหมาย, ให้บริการแก่ประชาชนด้วยความรวดเร็วมีอัธยาศัย และไม่เลือกปฏิบัติ, ให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง,มุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้, ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลักจรรยาวิชาชีพขององค์กร นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการพลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ส่วนตนและประโยชน์ส่วนรวม ตามนัยหนังสือสำนักงาน ก.พ. ที่ นร 1013.7/ว 11 ลงวันที่ 25 ธันวาคม 2557 ซึ่งเทศบาลตำบลหนองแก ควรนำแนวทางการดำเนินการดังกล่าวมาปรับใช้เป็นแนวทางในการถือปฏิบัติ โดยอนุโลม

ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน เทศบาลตำบลหนองแกได้จัดทำมาตรการ “ส่งเสริมการปฏิบัติงานตามประมวลจริยธรรมของเทศบาลตำบลหนองแก” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

**3. วัตถุประสงค์**

 3.1 เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานในการปฏิบัติงานที่ชัดเจนและเป็นสากล

 3.2 เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคลและเป็นเครื่องมือการตรวจสอบการทำงานด้านต่างๆ ของเทศบาลตำบลหนองแกเพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

 3.3 เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย

 3.4 เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจ ในขอบเขตสร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและ ต่อสังคมตามลำดับ

 3.5 เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

**4. เป้าหมาย/ผลผลิต**

 คณะผู้บริหาร สมาชิกสภา พนักงานเทศบาล ลูกจ้างประจำ และพนักงานจ้างทั่วไป

**5. พื้นที่ดำเนินการ**

 เทศบาลตำบลหนองแก

**6. วิธีดำเนินการ**

 1. เผยแพร่ประมวลจริยธรรมของเทศบาลตำบลหนองแกเพื่อใช้เป็นค่านิยมสำหรับองค์กร ข้าราชการ ทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ อย่างทั่วถึงและมีประสิทธิภาพ

 2. เผยแพร่ประชาสัมพันธ์เกี่ยวกับประมวลจริยธรรมของเทศบาลตำบลหนองแก เปิดเผยเป็นการทั่วไป แก่สาธารณชนให้มีส่วนร่วมรับรู้และร่วมติดตามตรวจสอบตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใส ของหน่วยงานของรัฐ เป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8)

**7. ระยะเวลาดำเนินการ**

 ปีงบประมาณ พ.ศ. 2562 - 2564

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 งานการเจ้าหน้าที่ สำนักปลัดเทศบาล เทศบาลตำบลหนองแก

**10. ตัวชี้วัด/ผลลัพธ์**

 คณะผู้บริหาร สมาชิกสภา พนักงานเทศบาล ลูกจ้างประจำ พนักงานปฏิบัติงานตามประมวลจริยธรรมของเทศบาลตำบลหนองแก

 **1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์ หรือการมีผลประโยชน์ทับซ้อน**

**1. ชื่อโครงการ : มาตรการ “มาตรการจัดทำคู่มือการป้องกันผลประโยชน์ทับซ้อน”**

**2. หลักการและเหตุผล**

 รัฐบาลภายใต้การนำของพลเอกประยุทธ์ จันทร์โอชา ได้ให้ความสำคัญกับการผลักดันให้การป้องกันและปราบปรามการทุจริตเป็นวาระแห่งชาติ และรัฐบาลได้แถลงนโยบาย 11 ด้าน อันรวมถึงประเด็นเรื่องการส่งเสริมการบริหารราชการแผ่นดินที่มีธรรมาภิบาลและการป้องกันและปราบปรามการทุจริตและประพฤติมิชอบในภาครัฐ โดยจัดระบบอัตรากำลังและปรับปรุงค่าตอบแทนบุคลากรภาครัฐให้เหมาะสมและเป็นธรรม ยึดหลักการบริหารกิจการบ้านเมืองที่ดี เพื่อสร้างความเชื่อมั่นวางใจในระบบราชการเสริมสร้างระบบคุณธรรม รวมทั้งปรับปรุงและจัดให้มีกฎหมายที่ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐ ทุกระดับ

 ปัจจุบันหน่วยงานต่างๆ เช่น สำนักงาน ก.พ. จึงได้เผยแพร่องค์ความรู้ที่เกี่ยวข้องกับการป้องกันและปราบปรามการทุจริต โดยเฉพาะเรื่องผลประโยชน์ทับซ้อน (Conflict of Interest) สำนักงานคณะกรรมการป้องกันและปราบปรามการทุจริตแห่งชาติ ร่วมกับสำนักงานคณะกรรมการป้องกันและปราบปรามการทุจริต ในภาครัฐ และองค์กรตามรัฐธรรมนูญ ได้จัดทำยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560-2564) และพัฒนาเครื่องมือการประเมินคุณธรรมและความโปร่งใสการดำเนินงาน ของหน่วยงานภาครัฐ (Integrity and Transparency Assessment : ITA) ปีงบประมาณ พ.ศ. 2560 ครอบคลุมประเด็นการประเมิน 5 ด้าน อันรวมถึง การต่อต้านการทุจริตในองค์กร ซึ่งสนับสนุนให้หน่วยงานภาครัฐดำเนินการเรื่องเกี่ยวกับผลประโยชน์ทับซ้อน ผ่านกิจกรรมต่างๆ อันรวมถึงการให้ความรู้ตามคู่มือหรือประมวลจริยธรรมเกี่ยวกับการป้องกันผลประโยชน์ทับซ้อนแก่เจ้าหน้าที่ในหน่วยงานด้วย

 เพื่อตอบสนองนโยบายรัฐบาลและยุทธศาสตร์ชาติว่าด้วยการป้องกันและปราบปรามการทุจริตข้างต้น และเพื่อนำเครื่องมือการประเมินคุณธรรมและความโปร่งใสในการดำเนินงานของหน่วยงานภาครัฐการปฏิบัติให้เป็นกลไกสำคัญที่จะป้องกันการทุจริต โดยเฉพาะการกระทำที่เอื้อต่อการมีผลประโยชน์ทับซ้อนของเจ้าหน้าที่ ในภาครัฐ เทศบาลตำบลหนองแกจึงได้ตระหนักและเห็นถึงความสำคัญของการจัดหาคู่มือการป้องกันผลประโยชน์ทับซ้อนขึ้น เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหา ในเรื่องดังกล่าว รวมทั้ง เป็นข้อมูลให้ประชาชนและผู้สนใจได้ศึกษา เพื่อเป็นพื้นฐานการปฏิบัติตนในการร่วมกันรณรงค์สร้างสังคมไทยให้เป็นสังคมที่ใสสะอาด ลดระดับการทุจริตประพฤติมิชอบในสังคมไทยให้เทียบเท่าระดับมาตรฐานสากลได้ต่อไป

**3. วัตถุประสงค์**

 3.1 เพื่อผลิตคู่มือการป้องกันผลประโยชน์ทับซ้อนของเทศบาลตำบลหนองแกให้บุคลากรผู้ปฏิบัติงานนำไปเป็น องค์ความรู้ในการทำงานให้เป็นไปด้วยความถูกต้อง

 3.2 เพื่อเป็นประโยชน์ในการเสริมสร้างความรู้ ความเข้าใจแก่บุคลากรให้เกิดความตระหนักถึงปัญหา การทุจริตคอร์รัปชัน

**4. เป้าหมาย/ผลผลิต**

 บุคลากรมีคู่มือการปฏิบัติงานเพื่อป้องกันผลประโยชน์ทับซ้อนของเทศบาลตำบลหนองแก

**5. พื้นที่ดำเนินการ**

 เทศบาลตำบลหนองแก

**6. วิธีดำเนินการ**

 1. ศึกษาและรวบรวมข้อมูล

 2. จัดทำ (ร่าง) คู่มือการป้องกันผลประโยชน์ทับซ้อน

 3. ตรวจสอบความถูกต้อง

 4. จัดทำคู่มือการป้องกันผลประโยชน์ทับซ้อน

 5. แจกจ่ายให้บุคลากร

**7. ระยะเวลาดำเนินการ**

 ปีงบประมาณ พ.ศ. 2562 - 2564

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 งานการเจ้าหน้าที่

**10. ตัวชี้วัด/ผลลัพธ์**

 มีการจัดทำคู่มือการปฏิบัติงานเพื่อป้องกันผลประโยชน์ทับซ้อน

**1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

 **1.2.1 สร้างจิตสำนึกและความตระหนักในการต่อต้านการทุจริต**

**1. ชื่อโครงการ : โครงการสร้างจิตสำนึกและความตระหนักในการต่อต้านการทุจริต**

**2. หลักการและเหตุผล**

 ยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2556 – 2560) มุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยต้องได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่า ร้อยละ 50 ในปี พ.ศ. 2564

 ดังนั้น เพื่อให้การบริหารงานในพื้นที่สามารถตอบสนองต่อแผนยุทธศาสตร์ฯ ข้างต้น เทศบาลตำบลหนองแก จึงได้จัดทำโครงการสร้างจิตสำนึกและความตระหนักในการต่อต้านการทุจริต เพื่อเสริมสร้างค่านิยมต่อต้านการทุจริตให้แก่ภาคประชาชน และการส่งเสริมบทบาทและการมีส่วนร่วมของภาคประชาชน ในการตรวจสอบการบริหารงานของเทศบาลตำบลหนองแก

**3. วัตถุประสงค์**

 เพื่อเสริมสร้างค่านิยมในการต่อต้านการทุจริต การมีส่วนร่วมในการเฝ้าระวังการทุจริตให้แก่ประชาชน

**4. เป้าหมาย**

 ประชาชนในเขตเทศบาลตำบลหนองแก

**5. พื้นที่ดำเนินการ**

 เทศบาลตำบลหนองแก

**6. วิธีดำเนินการ**

 1. จัดกิจกรรมเสริมสร้างค่านิยมการต่อต้านการทุจริตในเวทีชุมชนต่างๆ

 2. จัดทำสื่อประชาสัมพันธ์ในรูปแบบต่างๆ ให้ตระหนักถึงการต่อต้านการทุจริต

 4. จัดกิจกรรมรณรงค์ต่อต้านการทุจริตชุมชน

**7. ระยะเวลาดำเนินการ**

 ปีงบประมาณ พ.ศ. 2562 – 2564

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักปลัดเทศบาล เทศบาลตำบลหนองแก

**10. ตัวชี้วัด/ผลสัมฤทธิ์**

 1. มีการจัดกิจกรรมเสริมสร้างค่านิยมการต่อต้านการทุจริตในเวทีชุมชนต่างๆ

 2. มีการผลิตสื่อเผยแพร่การสร้างค่านิยมต่อต้านการทุจริต ไม่น้อยกว่า 5 ช่องทาง

 3. มีการจัดกิจกรรมรณรงค์ต่อต้านการทุจริตในชุมชน

 4. ประชาชนมีความรู้ความเข้าใจและมีความตระหนักร่วมกันในการต่อต้านการทุจริตไม่น้อยกว่า ร้อยละ 80

 **1.2.2 สร้างจิตสำนึกและความตระหนักในการรักษาประโยชน์สาธารณะ**

**1.2.3 สร้างจิตสำนึกและความตระหนักในการปฏิบัติตนตามหลักปรัชญาของเศรษฐกิจพอเพียง**

**1. ชื่อโครงการ : โครงการประกวดชุมชน**

**2. หลักการและเหตุผล**

ด้วยสภาพในปัจจุบัน ไม่ว่าจะเป็นหมู่บ้านหรือชุมชนก็พบปัญหาต่าง ๆ ที่มีความคล้ายคลึง

กันและส่วนมากการดำรงชีวิตของประชาชนส่วนใหญ่เป็นการดำเนินชีวิตแบบกึ่งเมือง โดยไม่ได้พึ่งพาเพื่อนบ้านหรือคนใกล้บ้านมากเท่าที่ควร แต่ปัญหาทุกปัญหาในชุมชนก็เป็นปัญหาส่วนรวมมิใช่ปัญหาของคนใดคนหนึ่ง ไม่ว่าจะเป็นปัญหายาเสพติด ปัญหาอาชญากรรม หรือรวมถึงปัญหาด้านสิ่งแวดล้อมในชุมชน สังคมหรือประเทศ ก็ตามก็ส่งผลกระทบกับประชาชนหรือชุมชน ดังนั้นเพื่อให้สอดคล้องตามโครงการท้องถิ่นไทยใส่ใจความสะอาด คนในชาติมีสุข จังหวัดขอนแก่น

ดังนั้นให้พื้นที่ในชุมชน ในเขตเทศบาลตำบลหนองแก เป็นเมืองสะอาดปราศจากขยะ สภาพ

แวดล้อมที่สะอาด ประชาชนมีจิตสำนึกในการดูแลสิ่งแวดล้อม เก็บขยะ ดูแลรักษาความสะอาด ของชุมชน และเพื่อส่งเสริมและกระตุ้นจิตสำนึกของประชาชนให้มีความรู้สึกรับผิดชอบต่อสังคมและชุมชนร่วมกัน ร่วมมือกันค้นหาปัญหา ระดมแนวคิดเพื่อวางแผนหาทางการแก้ไขปัญหาร่วมกันพัฒนาชุมชนของตนเอง ธำรงรักษาสืบสานไว้ซึ่งขนบธรรมเนียม จารีตประเพณีรวมทั้งปัญญาท้องถิ่นที่แสดงถึงความเป็นตัวตนของชุมชน ทั้งนี้เพื่อเสริมสร้างให้ชุมชนมีความสามัคคี มีความเข้มแข็งเป็นชุมชนที่มีศักยภาพ มีภูมิคุ้มกันสามารถรองรับสภาพปัญหาทั้งเศรษฐกิจและความเปลี่ยนแปลงของสังคมภายใต้การมีส่วนร่วมของชุมชน จึงได้จัดทำโครงการนี้ขึ้น

**3. วัตถุประสงค์**

1. เพื่อสร้างจิตสำนึกของประชาชนในการรักษาความสะอาดโดยการกระตุ้นให้ประชาชนมีส่วนร่วม ในการดูแลชุมชน
2. เพื่อส่งเสริมให้ชุมชนมีส่วนร่วมในการพัฒนา ปรับปรุงสภาพแวดล้อมในชุมชน
3. เพื่อปรับปรุงสภาพแวดล้อมในชุมชนให้เอื้อต่อการส่งเสริมสุขภาพและป้องกันโรค
4. เพื่อให้บ้านเรือน ชุมชนเป็นชุมชนน่าอยู่ น่ามอง

**4. เป้าหมาย**

ชุมชนในเขตเทศบาลตำบลหนองแก จำนวน 8 ชุมชน

**5. วิธีการดำเนินการ**

1. จัดทำโครงการเพื่อขอรับการพิจารณาอนุมัติ
2. ประสานงานผู้เกี่ยวข้อง
3. จัดประชุมชี้แจงโครงการ
* คัดเลือกคณะกรรมการตรวจประเมิน
* กำหนดหลักเกณฑ์การตรวจประเมินชุมชนและการให้คะแนน
* กำหนดวัน เวลา สถานที่ ในการออกตรวจประเมิน 2 ครั้ง
* จัดให้มีกิจกรรม Big cleaning day จำนวน 4 ครั้ง
1. ประชาสัมพันธ์โครงการให้ประชาชนทุกคนรับทราบ
2. ติดตามประเมินผลตามระยะเวลาที่กำหนด
3. ประกาศผลและมอบรางวัล (โล่ห์ และเงินรางวัล)
4. สรุปผลการดำเนินโครงการเสนอผู้บังคับบัญชา

**6.ระยะเวลาดำเนินการ**

3 ปี (ปีงบประมาณ 2562 – 2564)

**7. สถานที่ดำเนินการ**

ชุมชนทั้ง 8 ชุมชน

**8. งบประมาณ**

70,000 บาท

**9. ผลที่คาดว่าจะได้รับ**

1. ประชาชนมีความตื่นตัว มีแรงกระตุ้นในการดูแลรักษาความสะอาดในพื้นที่
2. ประชาชนในชุมชนได้มีโอกาสทำกิจกรรมต่าง ๆ ร่วมกัน
3. พื้นที่ในเขตเทศบาลตำบลหนองแกมีความเป็นระเบียบเรียบร้อย สะอาด สวยงามน่าอยู่ น่ามองไม่ก่อให้เกิดโรคต่าง ๆ
4. ประชาชนมีการจัดการขยะภายในครัวเรือนของตนเอง

**10. ผู้รับผิดชอบโครงการ**

กองสาธารณสุขและสิ่งแวดล้อม เทศบาลตำบลหนองแก

**ลำดับที่ 2**

**1. ชื่อโครงการ : โครงการปลูกผักในกระถางปลอดสารพิษ**

**2. หลักการและเหตุผล**

ปัจจุบันปัญหาเรื่องสุขภาพของประชาชนคนไทยเพิ่มทวีขึ้น ซึ่งเห็นได้จากสถิติของผู้ป่วยที่มา

รับบริการรักษาพยาบาลที่โรงพยาบาลมีจำนวนมากขึ้นเรื่อยๆ และอัตราการป่วยจากโรคที่ไม่ติดต่อเพิ่มสูงขึ้น โรงพยาบาลก็ต้องเพิ่มขนาดของโรงพยาบาลเพื่อให้รองรับผู้ที่มารับบริการ ซึ่งเป็นภาระที่รัฐบาลจะต้องเสียงบประมาณในการดำเนินการเป็นอันมาก และเป็นการแก้ปัญหาที่ปลายเหตุเนื่องจากต้นเหตุของปัญหาสุขภาพ ที่สำคัญมีสาเหตุมาจากการบริโภคอาหารที่ไม่ถูกสุขลักษณะ

อาหารที่มีการปลอมปนสารเคมี หรือผักผลไม้ที่ไม่ปลอดสารพิษ เพราะเกษตรกรผู้ผลิตใช้สาร

กำจัดศัตรูพืชอย่างไม่ถูกวิธี เพื่อเหตุผลทางการค้าและพาณิชย์ทำให้สารเคมีที่เป็นโทษเหล่านั้น ตกอยู่กับผู้บริโภคอย่างยากที่จะหลีกเลี่ยง แนวทางในการป้องกันปัญหาที่เป็นการแก้ที่ต้นเหตุแบบยั่งยืน คือการให้สุขศึกษา แก่ประชาชน และการส่งเสริมการปลูกผักเพื่อบริโภคในครัวเรือน

การปลูกผักรับประทานเองแบบผักอินทรีย์ก็เป็นหนทางหนึ่งที่จะช่วยให้ผู้บริโภคได้รับสารอาหาร

ที่ดี มีประโยชน์แต่กระนั้นสำหรับประชาชนที่ไม่เคยปลูกผักเลยก็เป็นปัญหาใหญ่ในการที่จะเริ่มต้นที่จะเรียนรู้ การปลูกผักด้วยตนเอง ชุมชนบ้านสวนพอเพียงตระหนักในปัญหานี้ จึงได้รวมกันจัดตั้งโครงการนี้ขึ้น

**3. วัตถุประสงค์**

3.1 เพื่อแลกเปลี่ยนความรู้และนวัตกรรมในการปลูกผักอินทรีย์ระหว่างสมาชิกด้วยกันเอง

3.2 เพื่ออนุรักษ์พืชผักถิ่น พันธุ์พื้นเมือง และขยายพันธุ์พืชที่เป็นสารอาหารให้คงอยู่ไว้

3.3 เพื่อพัฒนาและปรับปรุงคุณภาพผลผลิต เพื่อให้เหมาะแก่การเกษตรแบบพอเพียงโดยปราศจาก การใช้สารเคมีสงเคราะห์ใดๆ

3.4 ลดรายจ่ายในครัวเรือนเสริมสร้างความรู้ความเข้าใจและใช้แนวทางตามทฤษฏีเศรษฐกิจพอเพียง

**4. เป้าหมาย/ผลผลิต**

4.1 ประชาชนในเขตเทศบาลตำบลหนองแก

**5. พื้นที่ดำเนินการ**

พื้นที่ในเขตเทศบาลตำบลหนองแก

**6. วิธีดำเนินการ**

6.1 ขั้นเตรียมการ

- มีการวางแผนการให้ความรู้แบ่งกลุ่มย่อย แบ่งหัวข้อโครงงาน จัดตั้งทีมงานที่เป็นผู้ประสาน

- รวบรวมบล็อกของสมาชิกที่ปลูกผักอินทรีย์ไว้รับประทานเองเพื่อสร้างแรงจูงใจ

- บางกลุ่มย่อย แบ่งหัวข้อโครงงาน จัดตั้งทีมงานที่เป็นผู้ประสานงาน

6.2 ขั้นปฏิบัติ

- รวบรวมบล็อกของสมาชิก หรือลิงค์ภายนอกที่ให้ความรู้เกี่ยวกับการปลูกและดูแลผักอินทรีย์ เพื่อให้

สมาชิกที่ร่วมโครงการได้ศึกษาก่อนลงมือปฏิบัติ

- แจกจ่ายและแลกเปลี่ยนพันธุ์ผัก

- กระตุ้นการนำเสนอของผู้เข้าร่วมโครงการในการแลกเปลี่ยน และถ่ายทอดวิทยาการซึ่งกันและกัน

- จัดให้มีการนำเสนอผลผลิตอย่างต่อเนื่อง โดยมีการกำหนดระยะเวลาตามความเหมาะสม

6.3 ขั้นตอนการประเมินผล

- การนำเสนอผลงานที่กำลังเพาะปลูก และ ผลผลิตที่สำเร็จแล้ว

- มีการสำรวจความก้าวหน้าของโครงการ โดยวัดจากอัตราการปลูกผักอินทรีย์เพื่อการบริโภค (จำนวน

ครัวเรือน คิดเป็นร้อยละ)

- ปริมาณและคุณภาพของผลผลิตในการเพาะปลูกดีขึ้น

- ขั้นปรับปรุงและพัฒนา

- มีการสรุปปัญหาที่ได้จากการดำเนินการที่ผ่านมา โดยดูตัวชี้วัดจากการประเมินผล และหาแนวทางแก้ไขร่วมกัน

- ส่งเสริมให้เกิดธนาคารพันธุ์พืชสวนครัวสำหรับให้บริการสมาชิก

**7. ระยะเวลาดำเนินการ**

3 ปี (ปีงบประมาณ พ.ศ. 2562 – 2564)

**8. งบประมาณดำเนินการ**

จำนวน 10,000 บาทต่อปี

**9. ผู้รับผิดชอบโครงการ**

เทศบาลตำบลหนองแกร่วมกับชุมชนทุกชุมชน

**10. ตัวชี้วัด/ผลลัพธ์**

10.1 สมาชิกที่ร่วมโครงการมีความรู้และนวัตกรรมในการปลูกผักอินทรีย์

10.2 สมาชิกสามารถนำความรู้ที่ได้รับไปปฏิบัติได้จริง

10.3 เพิ่มผลผลิตของสมาชิก มีคุณภาพดี และปลอดสารพิษ

10.4 ผู้เข้าร่วมโครงการได้รับประโยชน์จากการปลูกผักบริโภคเอง ได้เกิดการเรียนรู้ตามแนวทางเศรษฐกิจพอเพียงเกิดประโยชน์ต่อตนเองและเกิดการแบ่งปัน

**ลำดับที่ 3**

**1. ชื่อโครงการ :** โครงการเศรษฐกิจพอเพียงตามแนวทางพระราชดำริ

**2. หลักการและเหตุผล**

 เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะแนวทาง การดำเนินชีวิต แก่พสกนิกรชาวไทยมาโดยตลอด นานกว่า 30 ปี เศรษฐกิจพอเพียง เป็นปรัชญาชี้ถึง แนวทางการดำรงอยู่และปฏิบัติตนของประชาชนในทุกระดับตั้งแต่ระดับครอบครัว ระดับชุมชน จนถึงระดับรัฐบาล ทั้งในการพัฒนาและบริหารประเทศให้ดำเนินไปในทางสายกลาง โดยเฉพาะการพัฒนาเศรษฐกิจเพื่อให้ก้าวทัน ต่อโลกยุคโลกาภิวัฒน์ ความพอเพียง หมายถึงความพอประมาณ ปัจจุบันปัญหาความเสื่อมโทรม ของทรัพยากรอยู่ในขั้นวิกฤติและส่งผลกระทบให้เกิดปัญหาสิ่งแวดล้อม อันเป็นการสร้างแนวร่วมในการช่วยแก้ไขปัญหาความเสื่อมโทรมของทรัพยากรและสิ่งแวดล้อมในเขตเทศบาลตำบลหนองแกและเพื่อให้สอดคล้องกับแนวทางพระราชดำริเศรษฐกิจพอเพียงของพระบาทสมเด็จพระเจ้าอยู่ต่อไป

     เทศบาลตำบลหนองแก จึงเล็งเห็นความสำคัญของการเดินตามแนวพระราชดำริเศรษฐกิจพอเพียง ด้วยการส่งเสริมให้ประชาชนในเขตเทศบาลตำบลหนองแก ใช้เวลาว่างให้เกิดประโยชน์สูงสุด ซึ่งตามพระราชบัญญัติเทศบาล พ.ศ.2496 มาตรา 50 กำหนดให้ราษฎรได้รับการดูแลความเป็นอยู่ที่ดี และมาตรา 51 บำรุงและส่งเสริมการทำมาหากินของราษฎรและคนในชุมชนลดรายจ่ายเพิ่มรายได้ จึงได้จัดทำโครงการเศรษฐกิจพอเพียงขึ้น

**3. วัตถุประสงค์**

 1. เพื่อให้ประชาชนในเขตเทศบาลได้มีกล้วยไว้รับประทานในครัวเรือน

 2. เพื่อให้ประชาชนลดรายจ่ายเพิ่มรายได้ครัวเรือน

3. เพื่อลดภาวะโลกร้อนและเพิ่มพื้นที่สีเขียวในเขตพื้นที่เทศบาลตำบลหนองแก

 4. เพื่อให้ประชาชนใช้เวลาว่างให้เกิดประโยชน์

**4. กลุ่มเป้าหมาย**

ประชาชนในเขตเทศบาลตำบลหนองแก จำนวน 220 ครัวเรือน (ทุกๆ 3 เดือน)

**5. พื้นที่ดำเนินการ**

บริเวณหน้าตลาดสดเทศบาลตำบลหนองแก อำเภอหนองเรือ จังหวัดขอนแก่น

**6. ระยะเวลาดำเนินการ**

 3 ปี (ปีงบประมาณ พ.ศ.2562 – 2564)

**7. กิจกรรมและวิธีการดำเนินการ**

* 1. สำรวจศึกษาข้อมูลประกอบการเขียนโครงการ
	2. จัดทำแผนการดำเนินงานเศรษฐกิจพอเพียง
	3. ดำเนินการโครงการเศรษฐกิจพอเพียง
	4. สรุปผลการดำเนินงานตามโครงการ

**8. งบประมาณ**

 100,000.- บาท

**9. ผู้รับผิดชอบโครงการ**

 สำนักปลัดเทศบาล เทศบาลตำบลหนองแก อำเภอหนอเรือ จังหวัดขอนแก่น

**10. ผลที่คาดว่าจะได้รับ**

๑ ประชาชนในเขตเทศบาลมีกล้วยไว้รับประทานเองในครัวเรือน

๒ ประชาชนลดรายจ่ายเพิ่มรายได้

๓ ประชาชนสามารถป้องกันและลดภาวะโลกร้อนและเพิ่มพื้นที่สีเขียว

 ๔ เพื่อให้ประชาชนใช้เวลาว่างให้เกิดประโยชน์

**ลำดับที่ 4**

**1. ชื่อโครงการ : โครงการส่งเสริมอาชีพในเขตเทศบาลตำบลหนองแก**

**2. หลักการและเหตุผล**

 ขนมไทย มีเอกลักษณ์ด้านวัฒนธรรมประจำชาติไทยคือ มีความละเอียดอ่อนประณีตในการ เลือกสรรวัตถุดิบ วิธีการทำ ที่พิถีพิถัน รสชาติอร่อยหอมหวาน สีสันสวยงามรูปลักษณ์ชวนรับประทานตลอดจนกรรมวิธีที่ประณีตบรรจง ผู้จัดทำจึงขอยกตัวอย่างขนมไทย ขึ้นมาเพื่อให้รู้ถึงขั้นตอนวิธีการทำขนม และเพื่อให้ประชาชนนำไปประกอบเป็นอาชีพได้ เป็นขนมไทยพื้นบ้านที่นิยมทำกัน การทำขนม สามารถนำมารับประทานเองได้เพราะเป็นขนมที่ทำไม่ยากนักและหาวัตถุดิบได้ง่ายตามท้องตลาดทั่วไป เป็นขนมชนิดหนึ่งที่คนทั่วไปชอบรับประทาน

 เทศบาลตำบลหนองแก อำเภอหนองเรือ จังหวัดขอนแก่น จึงได้จัดโครงการฝึกอบรมทำขนม ขึ้นเพื่อให้เห็นคุณค่าของขนมไทยและนำไปประกอบเป็นอาชีพในชีวิตประจำวันได้ เพื่อให้เกิดประโยชน์ด้านรายได้ต่อตนเองและครอบครัว สอดคล้องกับการที่รัฐบาลมีนโยบายช่วยเหลือประชาชน ส่งเสริมให้ประชาชน ในเขตเทศบาลมีความเป็นอยู่ที่ดีและประกอบอาชีพที่มั่นคง

**3. วัตถุประสงค์**

1.เพื่อให้ทราบถึงขั้นตอนและวิธีการทำขนม

2.เพื่อสามารถนำไปรับประทานในชีวิตประจำวันและเป็นรายได้เสริม

3.เพื่อเป็นแนวทางในการนำไปประกอบอาชีพได้

4.เพื่อเป็นการส่งเสริมและเผยแพร่วัฒนธรรมเกี่ยวกับขนมไทย

**4.กลุ่มเป้าหมาย**

ประชาชนในเขตเทศบาลตำบลหนองแก จำนวน 50 คน

**5. พื้นที่ดำเนินการ**

 อาคารอเนกประสงค์สำนักงานเทศบาลตำบลหนองแก

**6. ระยะเวลาดำเนินการ**

 3 ปี (ปีงบประมาณ พ.ศ.2562 – 2564)

**7. กิจกรรมและวิธีการดำเนินการ**

 1. เขียนโครงการฝึกอบรมทำขนม

 2. เชิญวิทยากร 3. จัดเตรียมสถานที่อบรม เอกสาร วัสดุอื่นๆสำหรับการอบรม

 4. ดำเนินโครงการตามกำหนดการ

**8. งบประมาณ**

 60,000.- บาท

**9. ผู้รับผิดชอบโครงการ**

 งานพัฒนาชุมชน สำนักปลัดเทศบาล เทศบาลตำบลหนองแก

**10. ผลที่คาดว่าจะได้รับ**

 1. ประชาชนได้ทราบถึงขั้นตอนและวิธีการทำขนมอย่างถูกวิธี

 2. ประชาชนสามารถนำไปทำรับประทานในชีวิตประจำวันและเป็นรายได้เสริม

 3. ประชาชนสามารถนาไปเป็นแนวทางในการประกอบอาชีพได้

 5. เป็นการส่งเสริมให้ประชาชนในเขตเทศบาลรู้จักขนมไทยมากขึ้น

**1.3.1 การสร้างจิตสำนึกและความตระหนักแก่เด็กและเยาวชน**

**1. ชื่อโครงการ : โครงการพัฒนาคุณธรรม จริยธรรมและค่านิยมที่พึงประสงค์ในโรงเรียน**

**2. หลักการและเหตุผล**

ในปัจจุบันนักเรียนให้ความสนใจ เอาใจใส่ด้านคุณธรรม จริยธรรมน้อยลง เนื่องจากสภาพ ของสังคม ความเปลี่ยนแปลงของแนวทางดำเนินชีวิต และครอบครัว ไม่เอื้ออำนวยในการส่งเสริมด้านคุณธรรม จริยธรรมอย่างเต็มที่ โรงเรียนจึงมีหน้าที่ต้องเสริมสร้าง ปลูกฝังและสร้างจิตสำนึกให้กับนักเรียนทุกด้าน เช่น เรื่องระเบียบวินัย ความรับผิดชอบ หลักธรรมเบื้องต้นทางศาสนา ทั้งความซื่อสัตย์สุจริต ความกตัญญูกตเวที เมตตากรุณา ความเสียสละ การประหยัด เพื่อพัฒนาพฤติกรรมและจิตใจของนักเรียนพร้อมมุ่งเน้นให้นักเรียนประพฤติ ปฏิบัติในชีวิตประจำวัน และอยู่ในสังคมร่วมกับผู้อื่นอย่างมีความสุข

 เทศบาลตำบลหนองแก เป็นองค์กรครองส่วนท้องถิ่นที่มีความตระหนักตามหน้าที่ภายใต้บังคับแห่งกฎหมาย ตามพระราชบัญญัติเทศบาล พ.ศ.2496 แก้ไขเพิ่มเติมฉบับที่ 13 พ.ศ. 2552 มาตรา 50 (7) สงเสริมการพัฒนาสตรี เด็ก เยาวชน ผู้สูงอายุและผู้พิการ และพรบ.การศึกษาแห่งชาติ พ.ศ.2542 หมวด 4 มาตรา 22 การจัดการศึกษาต้องยึดหลักว่าผู้เรียนทุกคนมีความสามารถเรียนรู้และพัฒนาตนเองได้ และถือว่าผู้เรียน มีความสำคัญที่สุด กระบวนการจัดการศึกษา ต้องส่งเสริมให้ผู้เรียนสามารถพัฒนา ตามธรรมชาติและเต็มศักยภาพ จึงได้จัดทำโครงการนี้ขึ้น

**3. วัตถุประสงค์**

34.1 เพื่อให้ความรู้แก่นักเรียน เรื่องคุณธรรม จริยธรรม ความสําคัญของสถาบันพระมหากษัตริย์

3.2 เพื่อให้นักเรียนได้น้อมนําหลักธรรมคําสอนทางพระพุทธศาสนาไปปรับเปลี่ยนใช้ในการดําเนินชีวิตให้เป็นไปอย่างถูกต้อง

3.3 เพื่อปลูกจิตสํานึกให้นักเรียนไม่เกี่ยวข้องกับอบายมุข และสิ่งเสพติด สร้างพลังในการ ลด ละ เลิก

อบายมุขทั้งหลาย

**4. เป้าหมาย/ผลผลิต**

4.1 เชิงปริมาณ นักเรียน ชั้นอนุบาล 1- ป .6 จำนวน 300 คน
4.2 เชิงคุณภาพ นักเรียนมีคุณธรรม จริยธรรม และมีคุณลักษณะอันพึงประสงค์มากขึ้น

**5. พื้นที่ดำเนินการ**

 อาคารหอประชุมโรงเรียนเทศบาลหนองแก (ระดับประถมศึกษา)

**6. วิธีดำเนินการ**

 6.1 ประชุมและวางแผน

6.2 ขออนุมัติโครงการ

6.3 ดําเนินการตามโครงการ

6.4 ประเมินโครงการและสรุปรายงาน

**7. ระยะเวลาดำเนินการ**

 ปีงบประมาณ 2562 - 2564

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 โรงเรียนเทศบาลหนองแก

**10. ตัวชี้วัด/ผลลัพธ์**

 นักเรียนมีคุณธรรม จริยธรรม ตระหนักถึงความสําคัญของสถาบันพระมหากษัตริย์ นําหลักธรรม คําสอน ทางพระพุทธศาสนาไปปรับเปลี่ยนใช้ในชีวิตประจำวันได้อย่างถูกต้อง

 **1.3.2 สร้างจิตสำนึกและความตระหนักในการต่อต้านการทุจริต**

**1. ชื่อโครงการ : กิจกรรมส่งเสริมสภาเด็กเยาวชนต่อต้านการทุจริต**

**2. หลักการและเหตุผล**

การทุจริตเป็นปัญหาสำคัญที่มีผลกระทบอย่างร้ายแรงต่อประเทศ ดังนั้นการปลูกจิตสำนึกของคนในชาติให้มีจิตสำนึกในการต่อต้านการทุจริต โดยมุ่งที่เด็กและเยาวชนที่จะต้องสร้างชาติในอนาคต โดยส่งเสริมให้เยาวชนมีความตระหนักในปัญหาการทุจริต และเกิดจิตสำนึกในการต่อต้านการทุจริต เทศบาลตำบลหนองแกจึงจัดให้มีกิจกรรมส่งเสริมสภาเด็กเยาวชนต่อต้านการทุจริต เพื่อสร้างจิตสำนึกและความตระหนักในการต่อต้านการทุจริตให้เกิดขึ้นในสภาเด็กเยาวชนของชุมชนและเกิดการขยายผลไปสู่กลุ่มเด็กและเยาวชนในชุมชนต่อไป

**3. วัตถุประสงค์**

 1. เพื่อให้สร้างจิตสำนึกและความตระหนักในการต่อต้านการทุจริตให้กับเด็กและเยาวชน

 2. เพื่อส่งเสริมให้เด็กและเยาวชนมีความซื่อสัตย์ สุจริต และเสียสละเพื่อส่วนรวม

**4. เป้าหมาย**

 เด็กและเยาวชนในเขตเทศบาลตำบลหนองแก

**5. พื้นที่ดำเนินการ**

 เทศบาลตำบลหนองแก

**6. วิธีการดำเนินการ**

 1. จัดทำคำสั่งแต่งตั้งคณะทำงานส่งเสริมสภาเด็กในการต่อต้านการทุจริต เพื่อกำหนดรูปแบบกิจกรรม แนวทางในการดำเนินการ

 2. จัดประชุมคณะทำงานฯ

 3. ดำเนินการตามกิจกรรม และรูปแบบที่กำหนด

 4 สรุปติดตาม และประเมินผลการดำเนินงานตามโครงการ

**7. ระยะเวลาดำเนินงาน**

 ปีงบประมาณ 2562 – 2564

**8. งบประมาณดำเนินการ**

 10,000 บาท

**9. ผู้รับผิดชอบ**

 กองการศึกษา เทศบาลตำบลหนองแก

**10. ตัวชี้วัด/ผลสัมฤทธิ์**

 1. สภาเด็กและเยาวชนเข้าร่วมโครงการไม่น้อยกว่า ร้อยละ 80

 2. สภาเด็กและเยาวชนเกิดจิตสำนึกในความซื่อสัตย์ สุจริต และมีความตระหนักในการต่อต้านการทุจริต

และเสียสละเพื่อส่วนรวม เกิดการขยายผลไปสู่กลุ่มเด็กและเยาวชนในชุมชนต่อไป

 **1.3.3 สร้างจิตสำนึกและความตระหนักให้มีจิตสาธารณะ**

**1. ชื่อโครงการ : โครงการเยาวชนสัมพันธ์ เพื่ออนุรักษ์ทรัพยากรธรรมชาติและสิ่งแวดล้อม**

**2. หลักการและเหตุผล**

ทรัพยากรธรรมชาติเป็นสิ่งที่สำคัญต่อการดำรงชีวิตของมนุษย์ ไม่ว่าจะเป็น น้ำ ป่าไม้ แร่ธาตุ ซึ่งนับวัน จะหมดลงเนื่องจากมนุษย์ไม่ได้ตระหนักถึงคุณค่าและการบำรุงรักษา จะเห็นได้จากปัจจุบันปัญหามลพิษสิ่งแวดล้อมมีมากขึ้น ทำให้น้ำเสีย อากาศเป็นพิษ ขยะล้นเมือง อันเนื่องมาจากการขาดจิตสำนึกของมนุษย์ที่มีต่อการอนุรักษ์ทรัพยากรธรรมชาติและสิ่งแวดล้อม เด็กและเยาวชนเป็นทรัพยากรมนุษย์ที่มีความสำคัญ และต้องได้รับการพัฒนาทุกๆ ด้าน ทั้งทางด้านร่างกาย จิตใจ อารมณ์ สังคม และสติปัญญา ให้เจริญเติบโตเป็นพลเมืองดี ที่จะเป็นกำลังในการพัฒนาท้องถิ่น และประเทศชาติต่อไป

 ดังนั้น เพื่อเป็นการส่งเสริมและสนับสนุนให้เด็กและเยาวชนอนุรักษ์ทรัพยากรธรรมชาติและสิ่งแวดล้อม และปัญหาที่จะได้รับผลกระทบจากการทำลายทรัพยากรธรรมชาติและสิ่งแวดล้อม จึงได้จัดทำโครงการเยาวชนสัมพันธ์ เพื่ออนุรักษ์ทรัพยากรธรรมชาติและสิ่งแวดล้อมขึ้น

**3. วัตถุประสงค์**

 1. เพื่อเป็นการปลูกและปลุกจิตสำนึกให้แก่เด็กและเยาวชน มีความตระหนักถึงความสำคัญของทรัพยากรธรรมชาติและสิ่งแวดล้อม และมีจิตสำนึกที่จะอนุรักษ์ทรัพยากรธรรมชาติและสิ่งแวดล้อมที่เป็นสมบัติของชาติ

 2. เพื่อส่งเสริมให้เด็กและเยาวชนมีจิตสำนึกสาธารณะ รู้จักเสียสละ และรู้จักแบ่งปัน

**4. เป้าหมาย**

 เด็กและเยาวชนในเขตเทศบาลตำบลหนองแก

**5. พื้นที่ดำเนินการ**

 แหล่งเรียนรู้ธรรมชาติที่กำหนดตามความเหมาะสม

**6. วิธีดำเนินการ**

6.1 จัดประชุมเพื่อกำหนดแนวทางการดำเนินงาน

 6.2 ประสานงานวิทยากรที่มีความรู้และประสบการณ์ด้านทรัพยากรธรรมชาติและสิ่งแวดล้อม

 6.3 ประสานงานสถานที่จัดอบรม และสถานที่จัดกิจกรรม

 6.4 ดำเนินโครงการจัดกิจกรรมตามแผนที่กำหนดไว้

 6.5 สรุปรายงานติดตามและประเมินผลโครงการ

**7. ระยะเวลาการดำเนินการ**

 ปีงบประมาณ พ.ศ. 2562-2564

**8. งบประมาณดำเนินการ**

10,000 บาท

**9. ผู้รับผิดชอบโครงการ**

 กองการศึกษา เทศบาลตำบลหนองแก

**10. ตัวชี้วัด/ผลสัมฤทธิ์**

 1. เด็กและเยาวชนกลุ่มเป้าหมายเข้าร่วมโครงการไม่น้อยกว่าร้อยละ 80

 2. เด็กและเยาวชนมีความตระหนักถึงความสำคัญของทรัพยากรธรรมชาติและสิ่งแวดล้อม และเกิดจิตสำนึกที่จะอนุรักษ์ทรัพยากรธรรมชาติและสิ่งแวดล้อมที่เป็นสมบัติของชาติ

 3. เด็กและเยาวชนเกิดจิตสำนึกสาธารณะ รู้จักเสียสละ และรู้จักแบ่งปัน